CELEX: 32012R0028
Language: hu
Date: 2012-01-11 00:00:00
Title: A Bizottság 28/2012/EU rendelete ( 2012. január 11. ) egyes összetett élelmiszer-készítményeknek az Unióba történő behozatalával és az Unión történő átszállításával kapcsolatos bizonyítványokra vonatkozó követelmények megállapításáról, valamint a 2007/275/EK határozat és az 1162/2009/EK rendelet módosításáról  EGT-vonatkozású szöveg

14.1.2012   
            
            
               HU
            
            
               Az Európai Unió Hivatalos Lapja
            
            
               L 12/1
            
         A BIZOTTSÁG 28/2012/EU RENDELETE
   (2012. január 11.)
   egyes összetett élelmiszer-készítményeknek az Unióba történő behozatalával és az Unión történő átszállításával kapcsolatos bizonyítványokra vonatkozó követelmények megállapításáról, valamint a 2007/275/EK határozat és az 1162/2009/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 3. cikke (5) bekezdésére,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (2) és különösen annak 8. cikke (5) bekezdésére,
   tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (3) és különösen annak 9. cikke első bekezdésére,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (4) és különösen annak 16. cikke első bekezdésére,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (5) és különösen annak 48. cikke (1) bekezdésére és 63. cikke (1) bekezdésének első albekezdésére,
   mivel:
   
               (1)
            
            
               A 97/78/EK irányelv előírja, hogy a harmadik országokból az Unióba behozott termékek állat-egészségügyi ellenőrzését a tagállamoknak az irányelvnek és a 882/2004/EK rendeletnek megfelelően kell végezniük.
            
         
               (2)
            
            
               A 882/2004/EK rendelet különösen az olyan szabályok betartásának ellenőrzésére szolgáló hatósági ellenőrzések végzésére vonatkozó általános szabályokat állapít meg, amelyek célja az embereket és az állatokat közvetlenül vagy a környezeten keresztül fenyegető kockázatok megelőzése, megszüntetése vagy elfogadható mértékűre csökkentése.
            
         
               (3)
            
            
               A 2002/99/EK irányelv megállapítja az emberi fogyasztásra szánt állati eredetű termékek és az azokból nyert termékek termelésének, feldolgozásának és az Unión belüli forgalmazásának, valamint a harmadik országokból történő behozatalának valamennyi szakaszára vonatkozó általános állat-egészségügyi szabályokat.
            
         
               (4)
            
            
               A 853/2004/EK rendelet különleges higiéniai szabályokat állapít meg az állati eredetű élelmiszerekre vonatkozóan az élelmiszer-ipari vállalkozások számára. A rendelet 6. cikkének (4) bekezdése szerint a növényi eredetű termékeket és állati eredetű feldolgozott termékeket egyaránt tartalmazó élelmiszereket (összetett élelmiszer-készítményeket) behozó élelmiszer-ipari vállalkozásoknak biztosítaniuk kell, hogy az ilyen élelmiszerekben található állati eredetű feldolgozott termékek megfelelnek a rendelet egyes közegészségügyi előírásainak. A 853/2004/EK rendelet értelmében az élelmiszer-ipari vállalkozásoknak erről bizonyítékkal kell rendelkezniük (például megfelelő okmányokkal vagy bizonyítványokkal).
            
         
               (5)
            
            
               A 853/2004/EK rendelet 2006. január 1-jétől alkalmazandó. Bizonyos esetekben azonban a rendeletben meghatározott intézkedések azonnali hatályú alkalmazása gyakorlati nehézségekkel járt volna.
            
         
               (6)
            
            
               Ezért a 2076/2005/EK bizottsági rendelet (6) úgy rendelkezett, hogy a 853/2004/EK rendelet 6. cikkének (4) bekezdésétől eltérve az összetett élelmiszer-készítményeket tartalmazó élelmiszereket behozó élelmiszer-ipari vállalkozások mentesülnek az abban a cikkben előírt kötelezettség alól.
            
         
               (7)
            
            
               A 853/2004/EK, a 854/2004/EK és a 882/2004/EK európai parlamenti és tanácsi rendelet végrehajtására vonatkozó átmeneti intézkedések megállapításáról szóló, 2009. november 30-i 1162/2009/EK bizottsági rendelet (7) hatályon kívül helyezte a 2076/2005/EK rendeletet, és annak helyébe lépett. Az 1162/2009/EK rendelet ugyanazt az eltérést tartalmazza a 853/2004/EK rendelet 6. cikkének (4) bekezdésétől, mint amely a 2076/2005/EK rendeletben is szerepelt.
            
         
               (8)
            
            
               Emellett az 1162/2009/EK rendelet előírja, hogy az összetett élelmiszer-készítmények behozatalának meg kell felelnie a harmonizált uniós szabályoknak, amennyiben léteznek ilyenek, egyéb esetben pedig a tagállamokban végrehajtott nemzeti szabályoknak.
            
         
               (9)
            
            
               Az 1162/2009/EK rendelet 2013. december 31-ig alkalmazandó.
            
         
               (10)
            
            
               A 91/496/EGK és a 97/78/EK tanácsi irányelveknek megfelelően az állat-egészségügyi határállomásokon ellenőrizendő termékek és állatok jegyzékéről szóló, 2007. április 17-i 2007/275/EK bizottsági határozat (8) úgy rendelkezik, hogy egyes összetett élelmiszer-készítményeket az Unióba történő behozatalkor állat-egészségügyi ellenőrzésnek kell alávetni. A határozat szerint azokat az összetett élelmiszer-készítményeket kell állat-egészségügyi ellenőrzésnek alávetni, amelyek feldolgozott húskészítményt tartalmaznak, továbbá amelyek alapanyagainak legalább a fele – a feldolgozott húskészítmények kivételével – állati eredetű feldolgozott termék, valamint amelyek nem tartalmaznak feldolgozott húskészítményeket, és alapanyagaiknak kevesebb mint a fele feldolgozott tejtermék, amennyiben a végtermék nem felel meg a 2007/275/EK határozatban előírt bizonyos követelményeknek.
            
         
               (11)
            
            
               A 2007/275/EK határozat emellett bizonyos követelményeket határoz meg az állat-egészségügyi ellenőrzések tárgyát képező összetett élelmiszer-készítményeket kísérő tanúsítványokkal kapcsolatban. Előírja, hogy a feldolgozott húskészítményeket tartalmazó összetett élelmiszer-készítményeket az Unióba való behozatalkor az uniós jogszabályokban a húskészítmények behozatalához előírt megfelelő bizonyítványnak kell kísérnie. Az állat-egészségügyi ellenőrzések tárgyát képező, feldolgozott tejterméket tartalmazó összetett élelmiszer-készítményeket az Unióba való behozatalkor az uniós jogszabályokban előírt megfelelő tanúsítványnak kell kísérnie. Ezenfelül az állat-egészségügyi ellenőrzések tárgyát képező, kizárólag feldolgozott halászati és tojásterméket tartalmazó összetett élelmiszertermékeket az Unióba való behozatalkor az uniós jogszabályokban előírt megfelelő tanúsítványnak, illetve amennyiben erre nincs szükség, kereskedelmi okmánynak kell kísérnie.
            
         
               (12)
            
            
               A 2007/275/EK határozat értelmében állat-egészségügyi ellenőrzések tárgyát képező összetett élelmiszer-készítmények természetüknél fogva magasabb közegészségügyi kockázatot is jelenthetnek. A potenciális közegészségügyi kockázat szintje az összetett élelmiszer-készítmény által tartalmazott állati eredetű terméktől, e terméknek az összetett élelmiszer-készítményen belüli százalékos arányától, a termék esetében alkalmazott kezelésektől, valamint az összetett élelmiszer-készítmény állagától függően változik.
            
         
               (13)
            
            
               Ezért indokolt, hogy a 853/2004/EK rendeletben meghatározott közegészségügyi követelményeket ezekre az összetett élelmiszer-készítményre az 1162/2009/EK rendeletben előírt eltérés hatályának lejárta előtt is alkalmazni kelljen.
            
         
               (14)
            
            
               E rendeletben rendelkezni kell különösen a 853/2004/EK rendeletben meghatározott közegészségügyi követelményeknek való megfelelés tanúsításáról az alábbi termékek behozatala esetében: azon összetett élelmiszer-készítmények, amelyek feldolgozott húskészítményt tartalmaznak; azon összetett élelmiszer-készítmények, amelyek alapanyagaiknak legalább a fele tejtermék vagy feldolgozott halászati vagy tojástermék; valamint azon összetett élelmiszer-készítmények, amelyek nem tartalmaznak feldolgozott húskészítményt, és alapanyaguknak kevesebb mint a fele feldolgozott tejtermék, amennyiben a végtermékek szobahőmérsékleten nem őrzik meg minőségüket, vagy amennyiben előállításuk során nem főzték meg őket, illetve nem estek át olyan teljes hőkezelésen, amelynek hatására nem marad bennük nyers rész.
            
         
               (15)
            
            
               Következésképpen nem indokolt, hogy az 1162/2009/EK rendeletben előírt eltérés továbbra is alkalmazandó legyen ezekre az összetett élelmiszer-készítményekre.
            
         
               (16)
            
            
               Az ezen összetett élelmiszer-készítményekre vonatkozó állat-egészségügyi követelmények már szerepelnek az uniós jogi szabályozásban. E követelmények szerint ezen összetett élelmiszer-készítményeket csak jóváhagyott harmadik országokból lehet behozni.
            
         
               (17)
            
            
               E rendeletben meg kell határozni az annak tanúsítására szolgáló egyedi egészségügyi bizonyítványmintát, hogy az Unióba behozott ilyen összetett élelmiszer-készítmények megfelelnek ezeknek a köz- és állat-egészségügyi követelményeknek. Következésképpen nem indokolt, hogy a 2007/275/EK határozatban előírt tanúsítási követelmények továbbra is alkalmazandóak legyenek ezekre az összetett élelmiszer-készítményekre.
            
         
               (18)
            
            
               A többi olyan összetett élelmiszer-készítmény esetében, amelyek alapanyagainak legalább a fele – a tejtermékek, halászati vagy tojástermékek kivételével – állati eredetű termék, a 2007/275/EK határozatban előírt tanúsítási követelmények további alkalmazása indokolt. Az uniós szabályozás egyszerűsítése és egyértelműsége érdekében azonban indokolt a tanúsítási követelményeket e rendeletbe belefoglalni, hogy az összetett élelmiszer-készítmények tanúsítására vonatkozó alapvető szabályok egyetlen jogi aktusban szerepeljenek.
            
         
               (19)
            
            
               Ezért a 2007/275/EK határozatot és az 1162/2009/EK rendeletet ennek megfelelően módosítani kell.
            
         
               (20)
            
            
               Állat-egészségügyi okokra tekintettel rendelkezni kell az Unión történő átszállítás különleges feltételeiről és az ehhez kapcsolódó bizonyítványról. E feltételeket azonban csak a feldolgozott húskészítményeket vagy a feldolgozott tejtermékeket tartalmazó összetett élelmiszer-készítményekre kell alkalmazandóvá tenni.
            
         
               (21)
            
            
               Kalinyingrád földrajzi helyzete miatt az Oroszországba szánt és az onnan származó szállítmányok Unión keresztül történő átszállítására egyedi feltételeket kell előírni, amelyek csak Lettországra, Litvániára és Lengyelországra vonatkoznak.
            
         
               (22)
            
            
               Az esetleges kereskedelmi fennakadások elkerülése érdekében az e rendelet alkalmazásának dátuma előtt a 2007/275/EK határozat alapján kiállított bizonyítványok használatát egy átmeneti időszakra engedélyezni kell.
            
         
               (23)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Tárgy
   Ez a rendelet az Unióba harmadik országokból behozott egyes összetett élelmiszer-készítmények szállítmányaival kapcsolatos bizonyítványokra vonatkozó szabályokat állapít meg.
   2. cikk
   Fogalommeghatározások
   E rendelet alkalmazásában a 2007/275/EK határozat 2. cikkében szereplő fogalommeghatározásokat kell alkalmazni.
   3. cikk
   Egyes összetett élelmiszer-készítmények behozatala
   (1)   Az Unióba behozott következő összetett élelmiszer-készítmények szállítmányainak olyan harmadik országból vagy annak részéből kell érkezniük, amelyből az adott összetett élelmiszer-készítmények által tartalmazott állati eredetű termékek szállítmányainak az Unióba történő behozatala engedélyezett, és az ilyen összetett élelmiszer-készítmények gyártásához felhasznált állati eredetű termékeknek a 853/2004/EK rendelet 6. cikke (1) bekezdése b) pontjának megfelelő létesítményből kell származniuk:
   
               a)
            
            
               a 2007/275/EK határozat 4. cikkének a) pontjában említett, feldolgozott húskészítményt tartalmazó összetett élelmiszer-készítmények;
            
         
               b)
            
            
               a feldolgozott tejtermékeket tartalmazó, a 2007/275/EK határozat 4. cikke b) és c) pontjának hatálya alá tartozó összetett élelmiszer-készítmények;
            
         
               c)
            
            
               olyan összetett élelmiszer-készítmények, amelyek alapanyagainak legalább a fele feldolgozott halászati vagy tojástermék, és amelyek a 2007/275/EK határozat 4. cikke b) pontjának hatálya alá tartoznak.
            
         (2)   Az (1) bekezdésben említett összetett élelmiszer-készítmények szállítmányait az I. mellékletben meghatározott egészségügyi bizonyítványmintának megfelelő egészségügyi bizonyítvány kíséri, és e szállítmányoknak meg kell felelniük az e bizonyítványokban megállapított feltételeknek.
   (3)   Az olyan összetett élelmiszer-készítmények szállítmányainak, amelyek alapanyagainak legalább a fele az (1) bekezdésben felsoroltaktól eltérő állati eredetű termék, olyan harmadik országból vagy annak részéből kell érkezniük, amelyből az adott összetett élelmiszer-készítmények által tartalmazott állati eredetű termékek szállítmányainak az Unióba történő behozatala engedélyezett, és azokat az Unió területére történő belépéskor az uniós jogszabályokban – ezen állati eredetű termékek vonatkozásában – meghatározott, vonatkozó bizonyítvány, illetve amennyiben ilyen bizonyítványra nincs szükség, kereskedelmi okmány kíséri.
   4. cikk
   Egyes összetett élelmiszer-készítmények átszállítása és tárolása
   A 3. cikk (1) bekezdésének a) és b) pontjában említett olyan összetett élelmiszer-készítmények szállítmányainak az Unióba történő beléptetése, amelyeket nem uniós behozatalra, hanem harmadik országba szánnak – akár azonnali átszállítással, akár az Unióban való tárolás után, a 97/78/EK irányelv 11., 12. vagy 13. cikke szerint –, kizárólag abban az esetben engedélyezhető, ha a szállítmányok eleget tesznek a következő feltételeknek:
   
               a)
            
            
               olyan harmadik országból vagy annak részéből származnak, ahonnan engedélyezett az ezen összetett élelmiszer-készítmények által tartalmazott állati eredetű termékek szállítmányainak az Unióba történő beléptetése, és megfelelnek az ilyen termékeken elvégzendő, az érintett állati eredetű termék vonatkozásában a 2007/777/EK bizottsági határozatban (9) és a 605/2010/EU bizottsági rendeletben (10) előírt, megfelelő kezelés feltételeinek;
            
         
               b)
            
            
               azokat a II. mellékletben szereplő egészségügyi bizonyítványmintának megfelelően kiállított egészségügyi bizonyítvány kíséri;
            
         
               c)
            
            
               megfelelnek az érintett összetett élelmiszer-készítmények által tartalmazott állati eredetű termékek Unióba történő behozatalára vonatkozó, a b) pontban említett egészségügyi bizonyítványmintában szereplő állat-egészségügyi igazolásban meghatározott különleges állat-egészségügyi követelményeknek;
            
         
               d)
            
            
               a 136/2004/EK bizottsági rendelet (11) 2. cikkének (1) bekezdésében említett közös állat-egészségügyi beléptetési okmányon az Unióba történő beléptetés helye szerinti állat-egészségügyi határállomás hatósági állatorvosa átszállításra és adott esetben tárolásra is elfogadhatónak minősítette őket.
            
         5. cikk
   Az Oroszországból érkező, illetve oda tartó szállítmányok átszállítására vonatkozó eltérés
   (1)   A 4. cikktől eltérve a 3. cikkben említett összetett élelmiszer-készítmények Oroszországból közvetlenül vagy más harmadik országon keresztül érkező, illetve oda tartó szállítmányainak Unión keresztüli közúti vagy vasúti áthaladása a 2009/821/EK bizottsági határozatban (12) felsorolt lettországi, litvániai és lengyelországi, kijelölt állat-egészségügyi határállomások között az alábbi feltételek teljesülése mellett engedélyezhető:
   
               a)
            
            
               az illetékes hatóság állat-egészségügyi szolgálatai a szállítmányt az Unióba történő beléptetés szerinti állat-egészségügyi határállomáson sorozatszámmal rendelkező plombával látták el;
            
         
               b)
            
            
               az Unióba történő beléptetés helye szerinti állat-egészségügyi határállomásért felelős illetékes hatóság hatósági állatorvosa a szállítmányt kísérő és a 97/78/EK irányelv 7. cikkében említett okmányok minden oldalára rábélyegezte a „KIZÁRÓLAG AZ EU-N KERESZTÜL OROSZORSZÁGBA TÖRTÉNŐ SZÁLLÍTÁSRA” feliratot;
            
         
               c)
            
            
               teljesülnek a 97/78/EK irányelv 11. cikkében előírt eljárási követelmények;
            
         
               d)
            
            
               az Unióba való beléptetés helye szerinti állat-egészségügyi határállomás hatósági állatorvosa a közös állat-egészségügyi beléptetési okmányon igazolta, hogy a szállítmány átszállításra elfogadható.
            
         (2)   Az ilyen szállítmányoknak a 97/78/EK irányelv 12. cikkének (4) bekezdésében vagy 13. cikkében meghatározott kirakodása vagy tárolása az Unió területén nem engedélyezett.
   (3)   Az illetékes hatóság rendszeres ellenőrzéseket végez annak biztosítására, hogy az Uniót elhagyó szállítmányok száma és a termékek mennyisége megfeleljen az Unióba belépők számának és mennyiségének.
   6. cikk
   A 2007/275/EK határozat módosítása
   A 2007/275/EK határozat 5. cikke hatályát veszti.
   7. cikk
   Az 1162/2009/EK rendelet módosítása
   Az 1162/2009/EK rendelet 3. cikke (2) bekezdésének első albekezdése helyébe a következő szöveg lép:
   
      „(2)   A 853/2004/EK rendelet 6. cikkének (4) bekezdésétől eltérve a mind növényi eredetű termékeket, mind pedig állati eredetű feldogozott termékeket tartalmazó, a 28/2012/EU rendelet 3. cikkének (1) bekezdésében említettektől eltérő élelmiszereket behozó élelmiszer-ipari vállalkozások mentesülnek az abban a cikkben előírt kötelezettség alól. (13)
      
   
   8. cikk
   Átmeneti rendelkezés
   A 2012. szeptember 30-ig tartó átmeneti időszakra azon összetett élelmiszer-készítmények szállítmányai, amelyek esetében a vonatkozó bizonyítványokat a 2007/275/EK határozat 5. cikkének megfelelően, 2012. március 1-je előtt állították ki, továbbra is behozhatók az Unió területére.
   9. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2012. március 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. január 11-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 24., 1998.1.30., 9. o.
   
      (2)  HL L 18., 2003.1.23., 11. o.
   
      (3)  HL L 139., 2004.4.30., 55. o.
   
      (4)  HL L 139., 2004.4.30., 206. o.
   
      (5)  HL L 165., 2004.4.30., 1. o.
   
      (6)  HL L 338., 2005.12.22., 83. o.
   
      (7)  HL L 314., 2009.12.1., 10. o.
   
      (8)  HL L 116., 2007.5.4., 9. o.
   
      (9)  HL L 312., 2007.11.30., 49. o.
   
      (10)  HL L 175., 2010.7.10., 1. o.
   
      (11)  HL L 21., 2004.1.28., 11. o.
   
      (12)  HL L 296., 2009.11.12., 1. o.
   
      (13)  HL L 12., 2012.1.14., 1. oldal.”
   
      I. MELLÉKLET
      
         Az emberi fogyasztásra szánt összetett élelmiszer-készítmények Európai Unióba történő behozatalára vonatkozó egészségügyi bizonyítványminta
      
      
         
      
         
      
         
      
         
      
         
      
         
   
   
      II. MELLÉKLET
      
         Az emberi fogyasztásra szánt összetett élelmiszer-készítmények Európai Unión történő átszállítására vagy Európai Unióban történő tárolására vonatkozó egészségügyi bizonyítványminta